title: Saneaytara va Selknam
text: Soe jizafa diotexa va abic veskik anton buntuyur, i va veskik kalion divstoleten kadimi jiz solve dalaf blodik meviele zo koridackayad, trabe pilkotik va vesk dum tulon Mauricio Braun is José Menéndez is Rodolfo Stubenrauch is Peter H. Mac Clelland valey bloduca ke Señoret bowesik is flibik dum José Contardi, i ke winugik gomalaskis va mwa. Koe Rofavera va patectolafa sanelia ke Tierra del Fuego neva ke Carlos Vega Delgado sutesik, Waldo Seguel malyesik va bondaf vartesik gunaf gu saneaytara tire greleyer, rolon dakteson da va vrutara ke Selknam icde saneaytara me rokonaleyer beka konak gertik ke Societas S. Francisci Salesii alkagrustaks va Selknam ava al gruravavuyud isen dace lan espanavus Selknam mikrik tiyid, tulon Tenenésk is Covadonga Ona is tanoy zanivasik va uja.